als_Latn dik_Latn sag_Latn
Varet se cfarë nënkuptojmë me ‘sic duhet’. Sigurisht që të gjithë dimë si të ham e të pim, por konteksti i të pirit kafe me dikë tjetër është paksa më përfshirës. Nuk mund ta nisim ditën pa pirë një kafe në mëngjes e nuk mund ta mbyllim pa pirë një tjetër mbasdite (minimalisht). Por rituali i pirjes së kafes është kthyer tashmë në mekanik dhe monoton ndryshe nga cka qënë më parë, një mënyrë për të takuar dikë, për të bashkëbiseduar, një grimcë thashetheme e në fund një ndjenjë e bukur se mësuam dicka të re për personin përballë edhe pse mund të kishim vite që e njihnim. A ja vlen të paguajmë për një filxhan kafe kur nuk jemi duke e pirë sic duhet, e ndoshta e lem edhe pa pirë?
Cfarë të bëjmë? Thjesht të ndjekim disa rregulla e cdo gjë do të jetë më e këndshme.
Vendosni të gjithë telefonat mbi tavolinë!
Edhe pse mund të keni një Iphone, Samsung apo cdo lloj marke tjetër të njohur, i lini telefonat mbi tavolinë. Ju keni ardhur për të kaluar kohë me personat që keni lënë takim dhe jo të merreni me telefon. Dakort, mund ta nxirrni vetëm nëse doni të bëni një check-in, por vetëm kaq! Në fund do të jeni më të lumtur, më me humor, dhe do t’ju dhembë më pak qafa nga të mbajturit kokën poshtë.
Mos ndërprisni.
Flisni me rradhë. Në këtë mënyrë gjithësecili do mund të japi mendimin e vet dhe të gjithë të ndihen pjesë të bisedës. Sigurisht që mund të bëni pyetje herë pas here, por kurrsesi nuk mund të ndërprisni personin tjetër. Fundja as juve nuk do t’ju pëlqente po t’ju ndërprisni gjatë një historie që po e tregoni me aq zell dhe pasion.
Nëse dikush ju merr në telefon, flisni jashtë.
Nëse është një telefonatë urgjente që nuk mund të presë, flisni jashtë. Bisedat në telefon janë private.
Tregoni interes në atë cfarë po tregon personi tjetër.
Të gjithë kemi momentet tona kur duam të shfryhemi e në të tilla raste ju duhet të jeni një dëgjues i mirë e të tregoni interes për problemet e personit tjetër. Mos gjykoni dhe pyesni se si ndihet ai/ajo për problemin që ka. Nesër mund të ndërroni rolet.
Mos pini cigare.
Edhe nëse jeni në një ambjent të jashtëm dhe është dikush në tavolinë që nuk e konsumon cigaren, atëherë as ju nuk duhet ta ndizni. Personi tjetër ndoshta ju thotë që ta pini vetëm se nuk do t’ju mërzisë.
Mos bëni thashetheme.
Epo mirë, mund të bëni vetëm pak, sa për shijë. Dita sot ishte e lodhshme dhe e meritoni pak ‘shlodhje’ ashtu sic dini vetëm ju.
Mos u largoni pa paguar faturën.
Mos harroni të paguani faturën përndryshe shija e saj në fund do të jetë e hidhur. Mos u zini se kush do e bej sepse rendesi ka ti paguani.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn